ai4bharat/Pralekha huggingface dataset:
குடியரசுத் தலைவர் செயலகம்
தேசிய பஞ்சாயத்து விருதுகளை குடியரசுத் தலைவர் வழங்கினார்
குடியரசுத் தலைவர் திருமதி திரௌபதி முர்மு, புதுதில்லியில் இன்று தேசிய பஞ்சாயத்து விருதுகளை வழங்கி பஞ்சாயத்துகள் ஊக்கப்படுத்துதல் குறித்த தேசிய மாநாட்டை தொடங்கி வைத்தார்.
இந்நிகழ்ச்சியில் பேசிய குடியரசுத் தலைவர், கடந்த பல ஆண்டுகளாக நகர்ப்புறம் விரைவாக வளர்ச்சியை அடைந்து வரும் நிலையில், பெரும்பாலான மக்கள் இன்றும் கிராமங்களில் வசித்து வருவதாக கூறினார். நகரங்களில் வசிப்பவருக்கும், கிராமங்களுடன் தொடர்பு உள்ளதாகவும் அவர் தெரிவித்தார். கிராமங்களின் வளர்ச்சி நாட்டின் ஒட்டுமொத்த வளர்ச்சிக்கு வழிவகுக்கும் என்று அவர் குறிப்பிட்டார்.
கிராம வளர்ச்சிக்கான மாதிரி குறித்தும் அதை அமல்படுத்துவது குறித்தும், கிராமத்தில் வசிப்பவர்கள் முடிவு செய்ய இயலும் என்றும் அவர் கூறினார். அரசின் திட்டங்கள் மற்றும் முன்னெடுப்புகளை மட்டும் அமல்படுத்தாமல் புதிய தலைவர்கள், கொள்கை வடிவமைப்பாளர்கள், புதிய கண்டுபிடிப்பாளர்கள் ஆகியோரை ஊக்குவிக்கும் இடமாக பஞ்சாயத்துகள் திகழ்கின்றன என்று அவர் தெரிவித்தார். ஒரு பஞ்சாயத்தில் உள்ள சிறந்த நடைமுறைகளை இதர பஞ்சாயத்துகளில் அமல்படுத்தும் போது, நமது கிராமங்களை விரைவாக வளர்ச்சியடையச் செய்து செழுமைப்படுத்த முடியும் என்று அவர் கூறினார்.
சமூகத்தில் அனைத்து பிரிவினரும் பங்கேற்பதை உறுதி செய்யும் வகையில், 5 ஆண்டுகளுக்கு ஒரு முறை பஞ்சாயத்துப் பிரதிநிதிகளை தேர்ந்தெடுப்பதற்கான தேர்தல் நடைமுறை உள்ளதாக அவர் தெரிவித்தார்.
உள்ளூர் கிராமப்புற பஞ்சாயத்துகளில் தேர்ந்தெடுக்கப்பட்டுள்ள 31.5 லட்சத்திற்கும் மேற்பட்ட பிரதிநிதிகளில் 46 சதவீதம் பேர் மகளிர் என்பது தமக்கு மகிழ்ச்சியளிப்பதாக குடியரசுத் தலைவர் குறிப்பிட்டார். கிராமப் பஞ்சாயத்துப் பணிகளில் மகளிர் பங்கேற்க வேண்டும் என்று வலியுறுத்தினார். இதற்கான முயற்சிகளில் அவர்களது குடும்பத்தினர் அவர்களுக்கு ஆதரவு அளிக்க வேண்டும் என்று குடியரசுத் தலைவர் கேட்டுக் கொண்டார்.
வணிகம் மற்றும் தொழில்துறை அமைச்சகம்
ஒரு மாவட்டம் ஒரு பொருள் திட்டத்தை மின்னணு சந்தைக்கான திறந்த கட்டமைப்புடன் இணைப்பதன் மூலம் ஒரு மாவட்டம் ஒரு பொருள் திட்டத்தின் கள பணியாளர்களை மேலும் விரிவுப்படுத்த உதவும்- திரு பியூஷ் கோயல்
ஒரு மாவட்டம் ஒரு பொருள் திட்டத்தை மின்னணு சந்தைக்கான திறந்த கட்டமைப்புடன் இணைக்க வேண்டும் என்று மத்திய வர்த்தகம் மற்றும் தொழில் துறை அமைச்சர் திரு பியூஷ் கோயல் அழைப்பு விடுத்துள்ளார். ஒரே தளத்தில் வாங்குவோரையும், விற்பவரையும் கொண்டு வருவதன் மூலம் ஒரு மாவட்டம் ஒரு பொருள் திட்டத்தின் களப்பணியாளர்களை மேலும் விரிவுப்படுத்த மின்னணு சந்தைக்கான திறந்த கட்டமைப்பு உதவும் என்று கூறியுள்ளார். புதுதில்லியில் இன்று நடைபெற்ற அரசு மின்னணு சந்தையில், ஒரு மாவட்டம் ஒரு பொருள் திட்டத்தின் பரிசு முறையை அவர் தொடங்கிவைத்தார்.
நாட்டின் ஊரகப் பகுதிகளை வளப்படுத்த ஒரு மாவட்டம் ஒரு பொருள் திட்டம் உதவுவதாக அவர் கூறினார். இப்பொருட்களை சர்வதேச அளவிற்கு காட்சிப்படுத்த சர்வதேச கண்காட்சிகள், நிகழ்வுகள், கூட்டங்கள் மற்றும் மாநாடுகள் நடத்தப்பட உள்ளதாக அவர் தெரிவித்தார்.
ஜி-20 மாநாடு இந்தியாவில் நடைபெற உள்ள நிலையில், ஒரு மாவட்டம் ஒரு பொருள் திட்டத்தின் பொருட்களை மாநாட்டில் கலந்துகொள்ள உள்ள பிரதிநிதிகளுக்கு கண்காட்சி மூலம் காட்சிப்படுத்தலாம் என்று திரு பியூஷ் கோயல் கருத்து தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1855279
பிரதமர் அலுவலகம்
வடகிழக்கின் வளர்ச்சி குறித்து பிரதமர் பகிர்வு
கடந்த 9 ஆண்டுகளில் வடகிழக்கு பிராந்தியத்தின் வளர்ச்சி குறித்த தகவலை பிரதமர் திரு நரேந்திர மோடி பகிர்ந்துள்ளார்.
இதுகுறித்து பிரதமர் வெளியிட்டுள்ள ட்வீட்டர் பதிவு வருமாறு:
"வடகிழக்கில் நிகழும் மாற்றம் பற்றிய ஒரு சுவாரஸ்யமான செய்தி, இது பிராந்தியத்தின் முழு ஆற்றலையும் உணர உதவுகிறது."
தொழிலாளர் மற்றும் வேலைவாய்ப்பு அமைச்சகம்
ஆகஸ்ட் மாதத்தில் 14.81 லட்சம் சந்தாதாரர்களை இணைத்துள்ளது இபிஎப்ஓ
தொழிலாளர் வருங்கால வைப்பு நிதி நிறுவனம்  தற்காலிக ஊதியத் தரவு அறிக்கையை இன்று வெளியிட்டது. இதில் கடந்த ஆகஸ்ட் மாதத்தில் 14.81 லட்சம் நிகரச் சந்தாதாரர்களை சேர்த்துள்ளது. ஆகஸ்ட் மாதத்தில் சந்தாதாரர்கள் சேர்ப்பு, ஜூலை மாதத்துடன் ஒப்பிடுகையில் 12.61 சதவீதம் அதிகரித்துள்ளது.
மொத்தம் சேர்க்கப்பட்ட 14.81 லட்சம் சந்தாதாரர்களில், 9.19 லட்சம் பேர் புதிய உறுப்பினர்கள். வேலை மாற்றம் காரணமாக, 5.62 லட்சம் நிகரச் சந்தாதாரர்கள் வெளியேறி, மீண்டும் இணைந்துள்ளனர். இவர்கள் முந்தைய நிறுவனங்களில் இருந்து தங்கள் பி.எப் கணக்குகளை மாற்றி, உறுப்பினர்களாக தொடர்கின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765231
பிரதமர் அலுவலகம்
இரண்டாவது முறையாக பிரதமராகப் பொறுப்பேற்றுள்ள திரு லியோ வராத்கருக்கு பிரதமர் வாழ்த்து
அயர்லாந்து நாட்டு பிரதமராக இரண்டாவது முறையாகப் பொறுப்பேற்றுக் கொண்டுள்ள திரு லியோ வராத்கருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் கூறியதாவது:
“அயர்லாந்து நாட்டு பிரதமராக இரண்டாவது முறையாக பொறுப்பேற்றுக் கொண்டுள்ள திரு லியோ வராத்கருக்கு நல்வாழ்த்துகள். அயர்லாந்து நாட்டுடனான நமது வரலாற்றுச் சிறப்புமிக்க உறவு, பகிரப்பட்ட ஜனநாயக மாண்புகள் மற்றும் பல அம்ச ஒத்துழைப்புகளை மிகவும் மதிக்கிறேன். நமது துடிப்பான பொருளாதாரங்களின் முழு திறனை அடைவதற்காக இணைந்து பணியாற்ற ஆவலோடு இருக்கிறேன்.”
நித்தி ஆயோக்
இந்தியா-ஆஸ்திரேலியா சுழற்சி பொருளாதார தொழில்நுட்ப போட்டியின்  நிறைவு நிகழ்ச்சியில் பிரதமர் திரு. நரேந்திர மோடி பங்கேற்பு
அடல் புதுமை திட்டம், நிதி ஆயோக், காமன்வெல்த் அறிவியல் தொழில் ஆராய்ச்சி அமைப்பு, ஆஸ்திரேலியாவின் தேசிய அறிவியல் முகமை ஆகியவை நடத்திய இந்தியா-ஆஸ்திரேலியா சுழற்சி பொருளாதார தொழில்நுட்ப போட்டி  இன்று நிறைவடைந்தது.
இந்தியா மற்றும் ஆஸ்திரேலியாவைச் சேர்ந்த 8 பேர் வெற்றியாளர்களாக அறிவிக்கப்பட்டனர்.
இந்த தொழில்நுட்ப போட்டி கடந்த பிப்ரவரி 8 ஆம் தேதி முதல் 11ஆம் தேதி வரை நடைப்பெற்றது. இந்தியா மற்றும் ஆஸ்திரேலியாவைச் சேர்ந்த 72 குழுவினர், 4 பிரிவு போட்டியில் பங்கேற்றனர்.
இன்று நடைப்பெற்ற இதன் நிறைவு நிகழ்ச்சியில், இந்தியா, ஆஸ்திரேலியா பிரதமர்கள் வீடியோ தகவல் மூலம் உரையாற்றி வெற்றியாளர்களுக்கு வாழ்த்து தெரிவித்தனர்.
நமது நுகர்வு முறையில் கவனம் செலுத்த வேண்டும் என்றும், அவற்றால் ஏற்படும் சுற்றுச்சூழல் பாதிப்பை எப்படி குறைப்பது என்பது பற்றியும் நாம் கவனிக்க வேண்டும் என பிரதமர் திரு. நரேந்திர மோடி கூறினார்.
இது தொடர்பான நமது பல சவால்களுக்கு தீர்வு காண்பதில் சுழற்சி பொருளாதாரம் முக்கிய நடவடிக்கையாக இருக்கும் என அவர் கூறினார்.
மறு சுழற்சி, பொருட்களை மீண்டும் பயன்படுத்துவது, கழிவுகளை அகற்றுவது, வளங்களின் செயல்பாட்டை மேம்படுத்துவது போன்றவை நமது வாழ்க்கை முறையின் ஒரு பகுதியாக மாற வேண்டும் என பிரதமர் கூறினார்.
இந்த தொழில்நுட்ப போட்டியில் காட்டப்பட்ட புதுமை கண்டுபிடிப்புகள், நமது இரு நாடுகளும், சுழற்சி பொருளாதார தீர்வுகளில் முன்னணி வகிக்க ஊக்குவிக்கும் என அவர் நம்பிக்கை தெரிவித்தார்.
இந்த கருத்துக்களை வளர்ப்பதற்கான வழிகளை காண வேண்டும் என அவர் கேட்டுக் கொண்டார். ‘‘பூமி தாய் வழங்கும் அனைத்துக்கும் நாம் உரிமையாளர்கள் இல்லை. ஆனால், வருங்கால சந்ததியினர் அனைவருக்கும் நாம் பாதுகாவலர்கள் என்பதை நாம் ஒருபோதும் மறக்க கூடாது’’ என பிரதமர் கூறினார்.
தொழில்நுட்ப போட்டியில் கலந்து கொண்ட இன்றைய இளம் பங்களிப்பாளர்களின் சக்தி மற்றும் உத்வேகம்தான், இந்தியா, ஆஸ்திரேலியா இடையேயான, முன்னோக்கு கூட்டுறவின் அடையாளம் என பிரதமர் கூறினார்.
‘‘கொவிட்டுக்கு பிந்தைய உலகை உருவாக்குவதில், இந்தியா-ஆஸ்திரேலியா இடையேயான வலுவான கூட்டுறவு முக்கிய பங்காற்றும். நமது இளைஞர்கள், இளம் கண்டுபிடிப்பாளர்கள், தொடக்க நிறுவனங்கள் இந்த கூட்டுறவின் முன்னணியில் இருப்பர்’’ என பிரதமர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699416
புள்ளியியல் மற்றும் திட்ட அமலாக்கம் அமைச்சகம்
2023 மே மாதத்திற்கான தொழில் உற்பத்தி மற்றும் பயன்பாட்டு அடிப்படையிலான குறியீட்டின் விரைவு மதிப்பீடுகள் 
தொழில்துறை உற்பத்திக் குறியீட்டின்  விரைவு மதிப்பீடுகள் ஒவ்வொரு மாதமும் 12 ஆம் தேதி அல்லது 12 ஆம் தேதி விடுமுறையாக இருந்தால் முந்தைய வேலை நாளில் வெளியிடப்படும். அதாவது நடந்து முடிந்த மாதத்துக்கு முந்தைய மாதத்துக்கான இந்த மதிப்பீடுகள் ஆறு வார இடைவெளியில் வெளியிடப்படுகின்றன.
2023 மே மாதத்தில், 2011-12 ஆம் ஆண்டை அடிப்படையாகக் கொண்ட தொழில்துறை உற்பத்தி குறியீட்டின்  விரைவு மதிப்பீடு 145.0 ஆக உள்ளது. 2023 மே மாதத்திற்கான சுரங்கம், உற்பத்தி மற்றும் மின்சாரத் துறைகளுக்கான தொழில்துறை உற்பத்தி குறியீட்டு மதிப்பீடுகள் முறையே 128.1, 142.3 மற்றும் 201.6 ஆக உள்ளன. இந்த விரைவு மதிப்பீடுகள் ஐஐபி-யின் திருத்தக் கொள்கையின்படி அடுத்தடுத்த வெளியீடுகளில் மாற்றத்திற்கு உள்ளாகும் வாய்ப்பு உள்ளது.
பயன்பாட்டு அடிப்படையிலான வகைப்பாட்டின்படி, மே 2023 மாதத்திற்கான மதிப்பீடுகள் முதன்மை பொருட்களுக்கு 149.8 ஆகவும், மூலதன பொருட்களுக்கு 102.7 ஆகவும், இடைநிலை பொருட்களுக்கு 154.1 ஆகவும், உள்கட்டமைப்பு மற்றும் கட்டுமான பொருட்களுக்கு 174.7 ஆகவும் உள்ளன. மேலும், 2023 மே மாதத்தில் நுகர்வோர் சாதனங்கள் மற்றும் நுகர்வோர் அல்லாத பொருட்களுக்கான குறியீட்டு மதிப்பீடுகள் முறையே 115.2 மற்றும் 148.0 ஆக உள்ளன.
ஜூன் 2023-க்கான குறியீட்டு எண் 11 ஆகஸ்ட் 2023 வெள்ளிக்கிழமை அன்று வெளியாகும்.
இந்த மதிப்பீடுகள் தொடர்பான விவரம் மத்திய புள்ளியியல் மற்றும் திட்ட அமலாக்க அமைச்சகத்தின் http://www.mospi.gov.in என்ற இணாயதளத்திலும் உள்ளது.
பிரதமர் அலுவலகம்
நாடு முழுவதும் உள்ள முன்னணி ஆக்ஸிஜன் உற்பத்தியாளர்களுடன் காணொலி காட்சி மூலம் பிரதமர் திரு நரேந்திர மோடி கலந்துரையாடல்
நாடு முழுவதும் உள்ள முன்னணி ஆக்ஸிஜன் உற்பத்தியாளர்களுடன் காணொலி காட்சி மூலம் பிரதமர் திரு நரேந்திர மோடி ஆலோசனை கூட்டத்தை நடத்தினார். இது சவால்களை சந்திக்கும் நேரம் மட்டும் அல்ல குறுகிய காலத்தில் தீர்வுகளை வழங்க வேண்டிய காலம் என பிரதமர் திரு நரேந்திர மோடி கூறினார்.
அரசு மற்றும் ஆக்ஸிஜன் உற்பத்தியாளர்கள் இடையே நல்ல ஒருங்கிணைப்பை பராமரிக்க வேண்டியது அவசியம் என பிரதமர் மோடி வலியுறுத்தினார்.
கடந்த சில வாரங்களாக உற்பத்தியை அதிகரித்ததற்காக ஆக்ஸிஜன் உற்பத்தியாளர்களை பிரதமர் பாராட்டினார். திரவ ஆக்ஸிஜன் உற்பத்தியை அதிகரிக்க, பல நடவடிக்கைகள் மேற்கொள்ளப்பட்டதை அவர் ஆமோதித்தார்.
நாட்டில் மருத்துவ ஆக்ஸிஜன் தேவையை எதிர்கொள்ள, தொழிற்சாலை ஆக்ஸிஜனை மாற்றிவிட்டதற்காக ஆக்ஸிஜன் தொழில்துறையினருக்கு பிரதமர் நன்றி தெரிவித்தார்.
நிலைமையை மேம்படுத்த, வரும் நாட்களில் ஆக்ஸிஜன் தேவையை எதிர்கொள்ள ஆக்ஸிஜன் தொழில்துறையின் முழு ஆற்றலையும் பயன்படுத்துவது குறித்தும் பிரதமர் பேசினார்.
ஆக்ஸிஜன் சிலிண்டர்கள் கிடைப்பதை அதிகரிக்க வேண்டும் அதேபோல் ஆக்ஸிஜன் போக்குவரத்துக்கான வசதியையும் மேம்படுத்த வேண்டும் என பிரதமர் திரு நரேந்திர மோடி குறிப்பிட்டார். ஆக்ஸிஜன் விநியோகத்துக்கு, இதர கேஸ் டேங்கர்களையும் பயன்படுத்திக் கொள்ள வேண்டும் என அவர் ஆக்ஸிஜன் தொழில்துறையினரை வலியுறுத்தினார்.
மாநிலங்களின் ஆக்ஸிஜன் தேவையை கருத்தில் கொண்டு, காலி ஆக்ஸிஜன் டேங்கர்களை உற்பத்தி மையங்களுக்கு விரைவாக கொண்டு செல்ல ரயில்வே மற்றும் விமானப்படையை திறம்பட பயன்படுத்துவது பற்றி அரசு நடவடிக்கை எடுத்து வருவதாக பிரதமர் கூறினார்.
மத்திய அரசு, மாநிலங்கள், ஆக்ஸிஜன் தொழில் துறையினர், போக்குவரத்து உரிமையாளர்கள், மருத்துவமனைகள் இணைந்து ஒற்றுமையாக செயல்பட வேண்டிய தேவை ஏற்பட்டுள்ளது என பிரதமர் திரு நரேந்திர மோடி குறிப்பிட்டார். சிறந்த கூட்டு மற்றும் ஒருங்கிணைப்பு மூலம் தான், இந்த சவாலை எளிதில் எதிர்கொள்ள முடியும்.
ஆக்ஸிஜன் உற்பத்தியாளர்களை பாராட்டிய பிரதமர் திரு நரேந்திர மோடி, அவர்களுக்கு அரசு முழு ஆதரவு அளிப்பதாக தெரிவித்தார். விரைவில் இந்த நெருக்கடியை நாடு வெற்றிகரமாக முறியடிக்கும் என்றும் அவர் நம்பிக்கை தெரிவித்தார்.
ரிலையன்ஸ் இன்டஸ்ட்ரீஸ் லிமிடெட் தலைமை நிர்வாக இயக்குனர் திரு முகேஷ் அம்பானி, செயில் தலைவர் திருமதி சோமா மண்டல், ஜேஎஸ்டபிள்யூ நிறுவனத்தின் திரு சாஜன் ஜிந்தால், டாடா ஸ்டீல் நிறுவனத்தின் திரு நரேந்திரன், ஜேஎஸ்பிஎல் நிறுவனத்தின் திரு நவீன் ஜிந்தால், ஏஎம்என்எஸ் நிறுவனத்தின் திரு திலீப் ஓமன், லிண்டே நிறுவனத்தின் திரு எம் பானர்ஜி, ஐனாக்ஸ் நிறுவனத்தின் திரு சித்தார்த் ஜெயின், ஜாம்ஷெட்பூர் ஏர் வாட்டர் நிறுவனத்தின் நிர்வாக இயக்குனர் திரு நொரியோ சிபுயா நேஷனல் ஆக்ஸிஜன் லிமிடெட் நிறுவனத்தின் திரு ராஜேஷ் குமார் சரப், அகில இந்திய தொழிற்சாலை வாயுக்கள் உற்பத்தியாளர் சங்க தலைவர் திரு சாகெட் திகு ஆகியோர் இந்த கூட்டத்தில் கலந்துக் கொண்டனர்.
------
(
பிரதமர் அலுவலகம்
ஜாலியன் வாலாபாக் படுகொலையில் உயிர்நீத்த தியாகிகளுக்கு பிரதமர் மரியாதை
ஜாலியன் வாலாபாக் படுகொலையில் உயிர்நீத்த தியாகிகளுக்கு பிரதமர் திரு. நரேந்திர மோடி மரியாதை செலுத்தியுள்ளார்.
“இன்று, மிகவும் கொடூரமான ஜாலியன் வாலாபாக் படுகொலையின் நூற்றாண்டு தினத்தை நாம் அனுசரிக்கும் வேளையில், அந்த துயரமான நாளில் தங்களது இன்னுயிரை ஈந்த அனைத்து தியாகிகளுக்கும் இந்தியா தனது மரியாதையை செலுத்துகிறது. அவர்களது வீரத்தையும், தியாகத்தையும் ஒருபோதும் மறக்க முடியாது. அவர்களை பெருமைப்படுத்தும் விதமாக அவர்கள் காண விரும்பிய இந்தியாவை உருவாக்க மேலும் அயராது பாடுபட அவர்களது நினைவுகள் நம்மை ஊக்குவக்கும்”.
நிதி அமைச்சகம்
ராய்ப்பூரில் வருமானவரி சோதனை: ரூ. 6 கோடி பறிமுதல்
சத்தீஸ்கர் ராய்பூரில் வருமானவரித்துறை நடத்திய சோதனையில் கணக்கில் காட்டப்படாத ரூ.6 கோடி பணம் பறிமுதல் செய்யப்பட்டது. ரூ.100 கோடிக்கும் மேல் ஹவாலா மோசடி நடத்திருக்கலாம் என தெரியவந்துள்ளது.
சத்தீஸ்கர் ராய்ப்பூரில் கணக்கில் காட்டப்படாத பணம் எடுத்துச் செல்லப்படுவதாக வருமான வரித்துறைக்கு உளவுத் தகவல் கிடைத்தது. இதையடுத்து நடத்தப்பட்ட விசாரணையில் ஹவாலா டீலர் அடையாளம் காணப்பட்டார்.
இதையடுத்து ராய்ப்பூரில் ஹவாலா டீலருக்கு சொந்தமான 4 இடங்களில் கடந்த 21ம் தேதி சோதனை நடத்தப்பட்டது. இதில் விற்பனை, கொள்முதல் பதிவுகள் மற்றும் கணக்கில் காட்டப்படாத பணம் பிற இடங்களுக்கு கொண்டு செல்லப்பட்டது வரை பல நடவடிக்கைகள் கண்டறிப்பட்டன.
கணக்கில் காட்டப்படாத ரூ. 6 கோடி ரொக்கப் பணம் பறிமுதல் செய்யப்பட்டது.
ஹவாலா பரிவர்த்தனை விவரங்கள் அடங்கிய கம்ப்யூட்டர் டிஸ்க், பென் டிரைவ் போன்ற டிஜிட்டல் சாதனங்களும் பறிமுதல் செய்யப்பட்டன. இவை ஆராயப்பட்டு வருகின்றன. ரூ.100 கோடிக்கு மேல் ஹவாலா பரிவர்த்தனை நடந்திருக்கலாம் என ஆரம்ப கட்ட மதிப்பீடுகள் தெரிவிக்கின்றன. இது குறித்து மேலும் விசாரணை நடக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730017
-----
(Visitor Counter : 149
மத்திய அமைச்சரவை
பகவான் பிர்சா முண்டா பிறந்த நவம்பர் 15ம் தேதியை, ஜன்ஜாதிய கௌரவ் தினமாக அறிவிக்க மத்திய அமைச்சரவை ஒப்புதல்: ஒரு வாரம் கால கொண்டாட்டத்துக்கு திட்டம்
தீரமான பழங்குடியின சுதந்திர போராட்ட வீரர்களை நினைவு கூறவும், நாட்டுக்காக அவர்கள் செய்த தியாகங்களை வருங்கால தலைமுறையினர் அறியவும் நவம்பர் 15ம் தேதியை, ஜன்ஜாதிய கௌரவ் தினமாக அறிவிக்க பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்துள்ளது. இந்தியாவின் சுதந்திர போராட்டம் சந்தால்கர்கள், தமார்கள், கோல் இனத்தவர், பில், காசி இனத்தவர் மற்றும் மிசோ இனத்தவர் உட்பட இன்னும் பல பழங்குடியின சமுதாயத்தினரால் வலுப்படுத்தப்பட்டது. இந்த பழங்குடி இனத்தவர்கள் நடத்திய புரட்சிகர இயக்கங்கள் மற்றும் போராட்டங்கள் அவர்களின் மகத்தான தைரியம் மற்றும் உன்னத தியாகத்தால் குறிக்கப்பட்டன. ஆங்கில ஆட்சிக்கு எதிரான, நாட்டின் பல பகுதிகளைச் சேர்ந்த பழங்குடியின இயக்கங்கள், நாட்டின் சுதந்திர போராட்டத்துடன் இணைப்பை ஏற்படுத்தி கொண்டு நாடு முழுவதும் இந்தியர்களை ஊக்குவித்தன. ஆனால், அந்த பழங்குடியின நாயகர்கள் பற்றி, பொது மக்கள் பலருக்கு தெரியாது. மாண்புமிகு பிரதமரின் 2016ம் ஆண்டு சுதந்திர தின உரையை தொடர்ந்து, நாடு முழுவதும் 10 பழங்குடியின சுதந்திர போராட்ட வீரர்களின் அருங்காட்சியகம் அமைக்க மத்திய அரசு ஒப்புதல் அளித்தது.
ஜன்ஜாதிய கௌரவ் தினம் அறிவிக்கப்பட்ட தேதி, திரு பிர்சா முண்டாவின் பிறந்த தினம். அவர் நாடு முழுவதும் உள்ள பழங்குடியின மக்களால் பகவான் என அழைக்கப்பட்டார். ஆங்கில காலனி முறையின் சுரண்டலுக்கு எதிராக பிர்சா முண்டா தைரியமாக போராடினார் மற்றும் ஆங்கிலேய அடக்குமுறைக்கு எதிராக புரட்சிக்கு அழைப்பு விடுத்தார். இந்த அறிவிப்பு, பழங்குடியின சமுதாயத்தின் பெருமையான வரலாறு மற்றும் கலாச்சார பாரம்பரியத்தை அங்கீகரிக்கிறது. இந்த நாள் ஒவ்வொரு ஆண்டும் கொண்டாடப்படும் மற்றும் பழங்குடியின கலாச்சார பாரம்பரியத்தை பாதுகாக்கும் முயற்சிகள் அங்கீகரிக்கப்படும். ராஞ்சியில் உள்ள பழங்குடியினர் சுதந்திர அருங்காட்சியகம் அமைக்கும் இடத்தில்தான் பிர்சா முண்டா இறந்தார். இந்த அருங்காட்சியகத்தை பிரதமர் திறந்து வைப்பார்.
பழங்குடியின மக்களில் 75 ஆண்டு வரலாறை நினைவு கூறும் வகையில் இந்தாண்டு நவம்பர் 15ம் தேதி முதல் 22ம் தேதி வரை ஒருவார கால கொண்டாட்டத்துக்கு மத்திய அரசு திட்டமிட்டுள்ளது.
இந்த கொண்டாட்டத்தின் ஒரு பகுதியாக, மாநில அரசுகளுடன் இணைந்து பல நடவடிக்கைகளை மேற்கொள்ள திட்டமிடப்பட்டுள்ளது. இந்த நிகழ்ச்சிகள், பழங்குடியினரின் தனித்துவமான கலாச்சார பாரம்பரியம், சுதந்திர போராட்டத்தில் அவர்களின் பங்களிப்பு ஆகியவற்றை வெளிப்படுத்தும்.
கப்பல் போக்குவரத்து அமைச்சகம்
நிலுவையில் உள்ள விவகாரங்களை தீர்ப்பதற்கான சிறப்பு பிரச்சாரம் மற்றும் தூய்மை இயக்கம் 3.0-ஐ மத்திய துறைமுகங்கள், கப்பல் மற்றும் நீர்வள அமைச்சகம் நடத்தியது
மத்திய துறைமுகங்கள், கப்பல் மற்றும் நீர்வள அமைச்சகம் தூய்மையான மற்றும் மிகவும் திறன்மிக்க நாளை என்ற இலக்குகளை நோக்கி முழுமையாக உறுதிபூண்டுள்ளது மற்றும் அவற்றை அடைவதற்கான முயற்சிகளை மேற்கொண்டு வருகிறது. நவம்பர், 2022 முதல் ஆகஸ்ட் 2023 வரை தூய்மை இயக்கம் 2.0 -ன் போது துறைமுகங்கள், கப்பல் போக்குவரத்து மற்றும் நீர்வள அமைச்சகம் குறிப்பிடத்தக்க மைல்கற்களை எட்டியுள்ளது.
411 பொது மக்களின் குறைகளில் 340 குறைகளுக்கு அமைச்சகம் தீர்வு கண்டுள்ளது. சுற்றுப்புறத்தை தூய்மையாகவும், நிலையானதாகவும் மாற்றும் 456 தூய்மை பிரச்சாரங்களை ஏற்பாடு செய்தது; சுமார் 12425 சதுர அடி இடம் விடுவிக்கப்பட்டுள்ளது. இந்த தூய்மை இயக்கம் ₹ 25,46,76,157 வருவாயையும் ஈட்டியுள்ளது. இதில், 62 ஆயிரத்து, 612 பழைய கோப்புகள் கண்டறியப்பட்டு, களையெடுக்கப்பட்டுள்ளன.
வணிகம் மற்றும் தொழில்துறை அமைச்சகம்
தேசிய ஸ்டார்ட் அப் விருதுகளுக்கான வெற்றியாளர்கள் 2020 அக்டோபர் 6 அன்று அறிவிக்கப்பட இருக்கிறார்கள்
புது தில்லியில் உள்ள தேசிய ஊடக மையத்தில் 2020 அக்டோபர் 6 அன்று முதலாம் தேசிய ஸ்டார்ட் அப் விருதுகளின் முடிவுகளை ரயில்வே, தொழில் மற்றும் வர்த்தக அமைச்சர் திரு பியூஷ் கோயல் அறிவிக்க உள்ளார்.
மத்திய தொழில் மற்றும் வர்த்தகம் இணை அமைச்சர் திரு சோம் பர்காஷ் முன்னிலையில் மெய்நிகர் பாராட்டு விழா நடைபெறும். தேசிய தகவல் மையம்  மை கவ் மற்றும் தொடர்புடைய இதர சமூக ஊடக பக்கங்களில் இந்த நிகழ்ச்சி நேரடியாக ஒளிபரப்பாகும்.
புதுமையான பொருட்கள் அல்லது தீர்வுகளை உருவாக்கும் புது நிறுவனங்களை ஊக்கப்படுத்துவதற்காக தேசிய ஸ்டார்ட் அப் விருதுகளை மத்திய தொழில் ஊக்குவிப்பு மற்றும் உள்நாட்டு வர்த்தகத் துறை முதன்முறையாக உருவாக்கியுள்ளது
முதலீட்டாளர்களுக்கு பொது நிறுவனங்கள் வழங்கிய லாபத்தை மட்டுமே கருத்தில் கொள்ளாமல், சமூக நலனுக்கான பொருட்களுக்கும் தேவைகளுக்கும் முக்கியத்துவம் அளிக்கப்பட்டுள்ளது.
12 துறைகளில் உள்ள 35 பிரிவுகளில் இந்த விருதுகளுக்கான விண்ணப்பங்கள் வரவேற்கப் பட்டிருந்தது. வேளாண்மை, கல்வி, தொழில் முனைவு தொழில்நுட்பம், எரிசக்தி, நிதி, உணவு, சுகாதாரம், தொழில்கள் 4.0, விண்வெளி, பாதுகாப்பு, சுற்றுலா மற்றும் நகர்ப்புற சேவைகள் ஆகியவை இந்த துறைகளாகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661717
பிரதமர் அலுவலகம்
சமஸ்கிருத தினத்தில் பிரதமர் நாட்டு மக்களுக்கு சமஸ்கிருதத்தில் வாழ்த்து தெரிவித்தார்
சமஸ்கிருத தினத்தை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார். தனது வாழ்த்து செய்தியை அவர் சமஸ்கிருதத்தில் தெரிவித்துள்ளார்.
பிரதமர் வெளியிட்டுள்ள வாழ்த்துச் செய்தி வருமாறு:
“भारतस्य समृद्धः इतिहासः संस्कृतिः परम्परा च संस्कृते अस्ति। संस्कृतस्य ज्ञानम् अस्मान् तेन समृद्ध-वैभवोपेत-अतीतेन सह योजयति।“
“संस्कृतप्रेमिभ्यः तथा च अस्याः सुन्दर्याः भाषायाः पठितृभ्यः सर्वेभ्यः संस्कृतदिवस-सन्दर्भे मम हार्दिक-शुभकामनाः।”
இந்தியாவின் வளமான வரலாறும், கலாச்சாரமும், பண்பாடும் சமஸ்கிருதத்தில் இருக்கின்றன என்பதை இந்த நாள் உணர்த்துகிறது. சமஸ்கிருத அறிவு, நமது வளமான இலக்கியம், பாரம்பரியம் மற்றும் பெருமைமிகு கடந்தகாலத்தை நம்முடன் இணைக்கிறது. சமஸ்கிருத தினத்தை முன்னிட்டு, இந்த அழகிய மொழியின் வல்லுநர்களுக்கும், மாணவர்களுக்கும் எனது மனமார்ந்த வாழ்த்துகளைத் தெரிவித்துக் கொள்கிறேன்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நெருக்கடி நிலையை சமாளிப்பதற்கான துரிதத்திட்டம்: தூய்மை இந்தியா நகர்ப்புறத்திட்டத்தின் கீழ் சூரத் நகரம் தயாரிப்பு
 இது மாறியது.
விவரங்களைத் தானாகவே கிடைக்கச் செய்யும் வகையில், தொற்றுநோயியல் முக்கோணம் எனப்படும்  என்ற மூன்று அம்சங்களில் வெகுவாக தாக்கத்தை ஏற்படுத்தும் நோய்த்தொற்றுப் பரிமாற்றச் சங்கிலித் தொடரைத் தகர்த்து, இந்த மும்முனைகளிலும் தாக்குதல் நடத்தி, ஒரு மனிதரிடமிருந்து மற்றொரு மனிதருக்கு அது பரவுவதைக் குறைக்க வேண்டும் என்ற தெளிவான நோக்கத்துடன் விவரங்களை சேகரித்து இந்த துரிதத் திட்டம் செயலாற்றுகிறது.
கோவிட் 19 நோய்க்கு எதிரான போராட்டத்தில் மூன்று அணுகுமுறைகள் கொண்ட 3T Strategy   எனப்படும் இத்திட்டம் தொற்று இருக்கக் கூடியவர்களை அடையாளம் காண்பது, தொற்றுநோய் பாதிக்கப்பட்டுள்ளதா என்பதை முன்கூட்டியே கண்டறிவது, தொற்று நோய் உள்ளது என உறுதிப்படுத்தப்பட்ட நபர்களுக்கு, அதிகபட்ச கவனத்துடன் கூடிய சிகிச்சை அளிப்பது உட்பட மூன்று உத்திகளைக் கையாள்கிறது.
நோய் தாக்கியிருக்கலாம் என்று சந்தேகிக்கப்படும் அனைத்து நபர்களையும் கண்டறிந்து, அவர்களுக்குப் பரிசோதனை செய்வது ‘SMC COVID-19 Tracker System’ எனப்பட்டது. இந்த முறையின் படி ஐந்து நாட்களுக்குள் நோய் தாக்கியிருக்கக் கூடிய நபரைக் கண்டறிந்துவிட முடியும். இதற்கான இணையதளம் மற்றும் அலைபேசி செயலி SMC COVID-19 டிராக்கர் முறையில் உள்ளது. வெளிநாடுகளுக்கு அல்லது மாநிலங்களுக்கிடையில் பயணம் மேற்கொண்டவர்கள் மற்றும் கோவிட்-19 உள்ளது என்று உறுதி செய்யப்பட்ட நபருடன் நேரடி தொடர்பில் இருந்தவர்கள் ஆகியவர்களைக் கண்டறிய இந்த முறை பயன்படுகிறது..
SMC உதவி தொலைபேசி எண் 1800-123-800 கொடுக்கப்பட்டுள்ளது. பயணம் செய்தவர்கள் அல்லது கோவிட்-19 இருப்பதாக சந்தேகிக்கப்படும் நபர்களைப் பற்றிய விவரங்களை குடிமக்கள், இந்தத் தொலைபேசி எண் மூலம் பகிர்ந்து கொள்ளலாம். இதை சுகாதாரத்துறை அதிகாரிகள் உட்பட SMC குழுவினர் பரிசோதிப்பார்கள். தனிமைப்படுத்தப்பட்டுள்ள நபர்களைக் கண்காணிப்பது, அவர்களுக்கு ஏதேனும் அறிகுறி தெரிந்தால், அவர்களைத் தொடர்பு கொள்வது என்பதையும் இந்தச் செயலி தொடர்ந்து கவனிக்கும்.
பிரதமர் அலுவலகம்
பிரதமர் திரு.நரேந்திர மோடிக்கு இஸ்ரேல் பிரதமரிடமிருந்து தொலைபேசி அழைப்பு
இஸ்ரேல் பிரதமர் மாண்புமிகு பெஞ்சமின் நேதனியாஹூவிடமிருந்து நேற்று மாலை பிரதமர் திரு.நரேந்திர மோடிக்கு தொலைபேசி அழைப்பு வந்தது.
இருதரப்பு உறவுகளின் மிகச் சிறப்பான முன்னேற்றம் குறித்து இரு தலைவர்களும் ஆய்வு செய்தனர். கொவிட்-19 உலகளவில் பரவி வரும் பின்னணியில் தற்போதைய உலக நிலைமை குறித்து அவர்கள் கருத்துப் பரிமாற்றம் செய்து கொண்டனர்
(Visitor Counter : 99
பாதுகாப்பு அமைச்சகம்
தற்சார்பு இந்தியா திட்டத்தின் கீழ் இந்திய ராணுவத்திற்கு மென்பொருள் சார்ந்த வானொலி தொலைத்தொடர்பு கருவி
அனைத்து இராணுவ செயல்பாடுகளுக்கும் தகவல் பரிமாற்றம் மிகவும் முக்கியம். அந்தவகையில் போரின் போது இந்திய ராணுவ வீரர்கள் தகவல்களை பரிமாறிக்கொள்ள சி என் ஆர் என்று அழைக்கப்படும் கம்பாட் நெட் ரேடியோ என்ற வானொலி சாதனத்தை பயன்படுத்துவர்.
பாரம்பரிய சி என் ஆர் கருவியின் வாயிலாக குரல் வழியான தகவல்களை மட்டுமே பரிமாறிக்கொள்ள முடியும்.
நவீன தொழில்நுட்பங்களின் உதவியோடு ராணுவ வீரர்கள் போரில் ஈடுபடுவதற்கு ஏதுவாக உள்நாட்டிலேயே தயாரிக்கப்பட்ட மென் பொருளை அடிப்படையாகக் கொண்ட வானொலி சாதனங்கள் பயன்படுத்தப்பட வேண்டும். இது போன்ற நவீன தொழில்நுட்பக் கருவிகளில் தரவுகள் பரிமாற்றம், இரைச்சலான சூழ்நிலைகளிலும் துல்லியமான தகவல்களை வழங்குதல், கூடுதல் பாதுகாப்புடன் மேம்படுத்தப்பட்ட தகவல் பரிமாற்றம் ஆகிய வசதிகள் இடம்பெற்றுள்ளன.
மேக் இன் இந்தியா திட்டத்தின் கீழ் இதுபோன்ற மிக உயரிய அதிர்வெண் கொண்ட மென்பொருள் வானொலியின் பயன்பாடு இந்திய ராணுவத்தில் பெரும் மாற்றத்தை ஏற்படுத்தும்.
தற்சார்பு இந்தியா கொள்கைக்கு இணையாக, மேம்படுத்தப்பட்ட தகவல் தொடர்பு முறையில் தன்னிறைவை அடைவதற்கு இது போன்ற கருவிகள் வழிவகை செய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699066
-----
(Visitor Counter : 172
பிரதமர் அலுவலகம்
பூட்டான் மன்னர் ஜிக்மே கேசர் நம்கியால் வாங்சுக்கை பிரதமர் சந்தித்தார்
பிரதமர் திரு நரேந்திர மோடி பூட்டான் மன்னர் ஜிக்மே கேசர் நம்கியால் வாங்சுக்கை இன்று புதுதில்லியில் சந்தித்தார்.
இந்தியா-பூட்டான் இடையேயான தனித்துவமான நெருங்கிய நட்புறவை மேலும் வலுப்படுத்துவது குறித்த பல்வேறு கருத்துக்கள் தொடர்பாக, இரு தலைவர்களும் விவாதித்தனர். இந்தியா – பூட்டான் இடையேயான நட்புறவை சீராக்குவது தொடர்பான தொலைநோக்கு வழிகாட்டுதலை அளித்தமைக்காக, திரு மோடி அவருக்கு பாராட்டு தெரிவித்தார்.
இதுகுறித்து பிரதமர் வெளியிட்டுள்ள ட்விட்டர் பதிவில்;
“பூட்டான் மன்னருடன் சிறப்பான சந்திப்பு நடைபெற்றது. இந்தியா-பூட்டான் இடையேயான தனித்துவமான நெருங்கிய நட்புறவை மேலும் வலுப்படுத்துவது குறித்த பல்வேறு கருத்துக்கள் தொடர்பாக விவாதிக்கப்பட்டது. நம்முடைய நட்புறவை சீராக்குவது தொடர்பான தொலைநோக்கு வழிகாட்டுதலை அளித்த அவருக்கு எனது பாராட்டை தெரிவித்தேன்” என்று குறிப்பிட்டுள்ளார்.
------------------
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.21 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 5,93,963 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 26,583 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,594 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,68,557 என அதிகரித்துள்ளது.
கடந்த 24 மணி நேரத்தில் 2,678 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.81 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,37,952 கொவிட் பரிசோதனைகள் செய்யப்பட்டுள்ளன.